Huutavan ääni kuuluu erämaassa: "Valmistakaa Herralle tie, -
tehkää polut hänelle tasaisiksi", -
Kaikki laaksot korotettakoon, kaikki vuoret ja kukkulat alennettakoon;
Herran kunnia ilmestyy: kaikki liha saa sen nähdä.
Sillä Herran suu on puhunut." (Jes. 40:3-5)
Pelastuksen Sofar
Jakov ja Elisheva Damkani
Rauhaa kaikille Herramme Jeesuksen, Messiaan nimessä.
Tämän päivän jae on Jes. 65:1.
Olen suostunut niiden etsittäväksi, jotka eivät minua kysyneet, -
niiden löydettäväksi, jotka eivät minua etsineet;
minä olen sanonut kansalle, joka ei ole otettu minun nimiini:
Tässä minä olen, tässä minä olen! (Jes. 65:1)
Rukoukseni on, että opit etsimään Herraa.
Herran yhteydessä vaeltamiseen ja hänen kirkkaudessa elämiseen -
verrattuna kaikki maailmassa on arvotonta.
Tänään vieraanamme on rakas ystävä ja veli, Micky Yaron.
Hän on pastorina Rishon Lezionissa sijaitsevassa seurakunnassa.
Tervetuloa.
Kerro elämästäsi. Kuinka tulit uskoon? Kuinka vanhana?
Tarinani alkaa isoisäni tarinasta.
Hän kuoli 107-vuotiaana.
Hän perusti Yad Vashem -museoon metsän kansojen vanhurskaille.
Siellä on muistomerkit ei- juutalaisille, jotka pelastivat -
juutalaisia natsivainoilta toisessa maailmansodassa.
Heitä olivat mm. Oscar Schindler ja Corrie ten Boom.
Osa heistä oli uskovia, osa ei.
Isoisän elämäntarinaan liittyy myös kansojen vanhurskaita.
Hän pelastui kolme kertaa varmalta kuolemalta.
Hän pakeni ghetosta, jossa äitini, hänen tyttärensä oli.
Isoisällä oli suunnitelma hänen pelastamisekseen.
Hän tuli kylään, jossa oli 900 juutalaista.
Siellä hän työskenteli asianajajana, -
kunnes Gestapo käski kaikkien juutalaisten kerääntyä aukiolle -
yhden matkalaukun kanssa. Isoisä tajusi, mitä tulee tapahtumaan.
Hän pakkasi laukun. Yöllä kylän apteekkari piilotti hänet ullakolle.
Seuraavana päivänä he ampuivat kaikki 900 ihmistä metsässä.
Aamulla hän pakeni kylästä.
Hän saapui katoliseen luostariin, jossa nunna antoi kaulakorun, -
suuren ristin, ja sanoi: "Tämä pelastaa sinut kuolemalta."
He lähtivät luostarista kohti rajaa.
Parin kilometrin päässä he tapasivat Gestapon.
Yksi heistä osoitti aseella ja kysyi isoisältä, -
onko hän juutalainen. Isoisä nosti shokissa kätensä ja risti näkyi.
"Sinä et ole juutalainen." Ja he antoivat isoisän mennä, -
mutta ampuivat kaksi muuta matkustajaa ja vauvan.
Hän liittyi myöhemmin venäläisiin partisaaneihin.
Vuoden kuluttua hän jäi kiinni ja odotti teloitusta, jonka piti olla -
seuraavana päivänä neljän muun kanssa. Hän oli sellissä.
Isoisällä oli voimakas luonne. Hän ei uskonut Jumalaan.
Hän sanoi, että silloin hän pyysi ensimmäisen kerran Jumalalta apua.
Se muistuttaa kohdasta Jer. 33:3: Huuda minua ja minä vastaan ...
Välittömästi rukouksen jälkeen upseeri koputti oveen ja kysyi:
"Mikä on viimeinen kysymyksesi ennen kuolemaa?"
Isoisä sanoi: "Täällä on kylmä, onko toista selliä, jossa voin -
lämmitellä ennen kuolemaa?"
He veivät isoisän vankilanjohtajan huoneeseen.
Jostain syystä hän ja johtaja alkoivat puhua.
Johtaja poistui huoneesta ja puoli tuntia ennen teloitusta -
palasi rahaa täynnä olevan matkalaukun kanssa.
"Anna tämä teloittajalle, ja he vapauttavat sinut", sanoi johtaja.
Monet muutkin auttoivat häntä.
Hän on kirjoittanut siitä kirjassaan.
Hän pelasti äitini ghetosta, hankki väärät passit, -
ja he muuttivat Israeliin.
Hän omisti elämänsä juutalaisia pelastaneiden ihmisten löytämiseen.
Hän löysi mm. vankilan johtajan.
Hän työskenteli Yad Vashemin johtajana, ja hänen näkynsä oli -
perustaa sinne metsä vanhurskaille pakanoille.
Metsässä on punainen kivi, jossa on hänen nimensä.
Isoisän tarina liittyy myös minun tarinaani.
Olen syntynyt Israelissa eli olen "sabra".
Olen Tel Avivista, mutta synnyin sairaalassa Petah Tikvassa.
Petah Tikva tarkoittaa toivon avautumista tai toivon porttia.
Äitini kuoli ennenaikaisesti holokaustin takia.
Äitini oli holokaustin aikana lapsi, ja hän kärsi -
masennuksesta ja hyvin pahoista muistoista.
Isäni kuoli myös holokaustin aiheuttamiin sairauksiin.
Olin täynnä vihaa ja katkeruutta saksalaisia kohtaan.
En ainoastaan sen vuoksi, mitä he tekivät juutalaisille, -
vaan erityisesti siksi, mitä he tekivät minulle.
Kukaan ei auttanut minua. Olin orpo. En halunnut asua Israelissa.
Kävin lukion ja asuin Tel Avivissa. Sen jälkeen kävin armeijan ja -
päätin lähteä maasta.
Halusin ammatin, jossa voin auttaa kärsiviä ihmisiä.
En ollut uskossa. Ajattelin, että lääkärin ammatti olisi sopiva.
Muutin Italiaan ja opiskelin lääketiedettä.
Samaan aikaan isoisäni työskenteli Saksassa -
mm. maksuliikenteeseen liittyvissä tehtävissä.
Hän pyysi minut tapaamaan häntä Saksaan, koska se sijaitsi -
Italian lähellä. Saatoin matkustaa junalla.
Mutta Saksaan meneminen oli hyvin vaikeaa sen vuoksi, -
mitä minulle oli tapahtunut.
Halusin kuitenkin tavata vanhan isoisäni.
Majoituimme pienessä hostellissa, niin kuin esim. Beit Immanuel on.
Siellä työskenteli Jürgen-niminen saksalainen mies. Hän auttoi meitä.
Ystävystyimme, mutta sen myötä sydämestäni nousi paljon vihaa.
Hyökkäsin ja loukkasin häntä, koska hän oli saksalainen.
Vaikka hän ei ollut edes syntynyt holokaustin aikana.
Mutta mitä enemmän purin vihaani häneen, sitä enemmän hän vastasi -
rakkaudella ja kärsivällisyydellä. Ja tulin yhä vihaisemmaksi.
Kerran kysyin häneltä, miksi et reagoi ja vastaa samalla mitalla.
Hän kertoi tarinansa. Hän oli ollut huonossa kunnossa sairaalassa.
Joku kertoi hänelle Jeesuksesta ja rukoili hänen puolestaan.
Hänelle sanottiin Jeesuksen voivan auttaa. Tilanne oli epätoivoinen.
Seuraavana päivänä hän nousi sängystä. Se oli ihme.
Hän antoi minulle Uuden testamentin ja pyysi lukemaan sen ja sanoi:
"Tiedät, että tunnen Jumalasi, Israelin Jumalan."
Siinä meni raja. Olin israelilainen ja opin Raamattua koulussa.
Saksalainen työmies, joka hädin tuskin osasi lukea Raamattua, -
sanoo tuntevansa Jumalani paremmin kuin minä.
Olin niin turhautunut, että heitin Uuden testamentin ikkunasta ulos.
En lukenut Raamattua, mutta hän oli Raamattuni.
Paavali kirjoittaa, että olemme eläviä kirjeitä. Hän oli kirjeeni.
Tuolla miehellä oli rauha, jota minulla ei ollut koskaan ollut.
Näin rakkauden, jota kaipasin.
Sen vuoksi halusin keskustella hänen kanssaan.
Palasin uudestaan Italiasta tapaamaan häntä.
Pyhä Henki kehotti häntä antamaan uudestaan Uuden testamentin.
"Tällä kertaa sinun on luettava se." Hän sanoi.
Olin oppinut kriittisen asenteen Jeesusta kohtaan Israelissa.
Luin vähän. Aloitin Matteuksen evankeliumista.
Luin miehestä, joka puhui rakkaudesta ja anteeksiannosta.
Jatkamme hetken kuluttua tästä.
Haluan sanoa jotain teille rakkaat ystävät.
Saksalainen mies aiheutti tässä juutalaisessa miehessä kateutta, -
koska hän sanoi tuntevansa hänen Jumalansa.
Tämä sanoma on kaikille, jotka rakastavat juutalaisia.
Haluan sanoa kolme asiaa sydämeenne talletettavaksi:
Kiitä heitä siitä, että he ovat antaneet meille Jumalan sanan.
Ilman sitä ihmiset palvoisivat yhä kuuta, aurinko, tähtiä -
ja muita tämän maailman epäjumalia. Kiitä heitä, että heidän vuokseen -
olemme saaneet oppia tuntemaan ainoan todellisen Jumalan.
Kiitä Jumalan sanasta, Vanhasta ja Uudesta testamentista.
Sano, ettei tarvitse pelätä islamilaisen maailman uhkaa.
Ja pyydä anteeksi, mitä kristityt ovat tehneet heille.
Juutalaisten kärsimykset eivät ole koskaan olleet -
Jeesuksen tahdon mukaisia.
Nämä sanat saavat juutalaiset -
uudelleen arvioimaan ajatuksensa Jeesuksesta.
Jatkamme tästä aiheesta pienen hetken kuluttua.
Olisiko jo aika 2 000 vuoden päästä, että Jeesuksesta kertoisivat Hänen -
ei-juutalaisten seuraajiensa lisäksi myös israelilaiset, -
Hänen oma kansansa?
Näen hänet rohkeana taistelijana, joka oli valmis uhraamaan henkensä -
kansansa lunastuksen puolesta.
Ei hajaannuksessa, vaan omassa maassamme, -
maassa, jossa Hän syntyi ja kuoli.
Auttaisiko se meitä viimein ymmärtämään, kuka Hän oli?
Jeesus Nasaretilainen oli keskeisiä Toisen temppelin ajan rabbeja.
Olemmeko unohtaneet kristinuskon juutalaiset juuret?
Juutalais-kristillinen liike oli alussa paljon lähempänä -
juutalaisuutta kuin nykyiset kristillisyyden muodot.
UT:ssa ei mainita joulujuhlaa.
Katolinen kirkko teki 7 vuoden ajoitusvirheen Jeesuksen syntymässä.
Avionrikkojan poika vai Jumalan Poika?
Jeesus Kristus, historian tunnetuin henkilö.
Onko hän vainon symboli?
He sanovat 'messiaaninen juutalainen'!
Kristityt ovat vainonneet juutalaisia -
hyvin julmasti Jeesuksen nimessä tuhansia vuosia.
Onko hän kärsivä Messias?
Jumalani, Jumalani, miksi minut hylkäsit?
Syntyi, eli ja ristiin- naulittiin Israelissa.
Ainoa arkeologinen todiste, joka viittaa -
Jeesus Nasaretilaiseen löytyy tästä synagogasta.
Kuka Jeesus? - Joosefin poika.
Paremmin tunnettu Jeesus Nasaretilaisena.
Kuka Hän oli?
Ristin toinen puoli.
Tervetuloa takaisin. Puhuimme Matteuksen evankeliumista.
Vieraamme on Micki Yaron. Isoisäsi tarina oli uskomaton.
Puhuit viimeksi Matteuksen evankeliumista.
Luin siitä, millainen Jeesus on.
Se kertoi miehestä, joka puhui rakkaudesta, parantumisesta, -
anteeksiannosta, kärsivällisyydestä ja armosta.
Se kuvaus ei vastannut kielteistä mielikuvaani.
Ajattelin, että löydän kielteisen kuvauksen ehkä kirjan lopusta.
Luin koko Matteuksen evankeliumin, ja Jumala puhui sydämelleni.
Tunsin yllättäen itseni pahaksi, koska loukkasin sitä miestä.
Tuntui siltä, etten ole niin hyvä, kuin uskoin aikaisemmin.
Tunsin ennen kokematonta rauhaa.
En yhdistänyt sitä lukemaani. Niin kuin sanoit, -
olin kateellinen saksalaiselle ei-juutalaiselle, jota vihasin, -
koska hän tunsi Israelin Jumalan paremmin kuin minä.
Halusin saman, mitä hänellä oli.
Halusin omistaa saman, koska se on minun.
Ja se tapahtui. Kerran hän kutsui minut seurakunnan tapahtumaan.
En halunnut tietenkään mennä, koska en tiennyt, mitä hän halusi.
Se oli iso seurakunnan tilaisuus.
En ollut naimisissa silloin. Ajattelin, että ehkä löydän -
kivan tyttöystävän seurakunnasta.
Sanoin, että voin tulla, mutta en ihan alkuun.
"Tulen puoli tuntia myöhässä ja istun takana."
Tulin yksin ja istuin takaoven lähellä valmiina pakenemaan.
Kokouksessa oli ylistystä ja sanaa, nukuinkin vähän.
Jürgen tuli luokseni, herätti minut ja sanoi, että sanoma on minulle.
Eräs nainen nousi ylös. Kukaan ei tiennyt minun olevan paikalla.
Kukaan ei tiennyt, että paikalla oli israelilainen.
Nainen puhui. Se nauhoitettiin kasettinauhurilla.
Jürgen käänsi sanoman minulle. Nainen sanoi, että täällä on -
joku Israelista. En tiedä kenelle puhun.
- Hän sai tiedon sanat.
Jumala sanoi: "Toin sinut vihollisiesi maahan, -
jotta voisin näyttää kivisydämesi. Se on täynnä vihaa ja katkeruutta -
vihollisiasi kohtaan. Mutta otan kivisydämesi, joka on täynnä -
vihaa ja katkeruutta. Ja annan sen tilalle sydämen -
täynnä anteeksiantoa, rauhaa ja rakkautta.
Et opi ainoastaan anteeksiantamaan, vaan myös rakastamaan heitä.
Opetan sinut tuntemaan poikani Jeesuksen.
Kun tunnet Hänet, -
et paranna enää ruumiita vaan sieluja.
Lähetän sinut kansasi luo todistamaan Jeesuksesta, -
joka on Poikani ja Messias. Puhut henkilökohtaisesta kokemuksesta.
Silloin en kiinnittänyt paljon huomiota siihen, mitä hän sanoi.
Mutta pian sen jälkeen, pääsiäisenä ja syntymäpäivänäni 2. huhtikuuta -
olin Saksassa. Silloin polvistuin ja rukoilin:
"Jeesus, mikäli olet Messias, Jumalan Poika, haluan tuntea Sinut."
Mutta olin peloissani. Lisäsin: "Jos en voi uskoa, anna anteeksi."
Suurin osa perheestäni kuoli, koska he olivat juutalaisia.
Jos uskon Jeesukseen Messiaana, uskoin, etten ole enää juutalainen.
En ymmärtänyt, että ilmoitus oli muuttanut muotoa.
Se oli hyvin vaikeaa. Olin myös sairas silloin. Olin masentunut.
Lääkäri sanoi, että sairaus oli psykosomaattista, vanhempieni -
kuolemasta johtuvaa. Haastoin Jumalan ja sanoin, -
että jos Jeesus on parantaja, haluan parantua myös.
Ajattelin, että enkelit astuvat alas taivaasta trumpettia soittaen.
Mutta mitään ei tapahtunut ja olin aika pettynyt.
Oli siis syntymäpäiväni. Seuraavana päivänä oli tentti -
ja jouduin palaamaan Italiaan.
Italiassa, herätessäni ensimmäisenä aamuna, tunsin olevani uusi luomus.
Tunsin ruumiini parantuneen ja koin rauhaa sisälläni.
Minulle oli merkittävää, että kaiken kärsimyksen kautta -
Jumala johdatti minut kohtaamaan vihollisen, joka oli murhannut -
monia perheeni jäseniä.
Kärsimys alkoi siis jo isoisäsi tarinasta ja holokaustista, -
kaikesta siitä, mitä juutalaiset joutuivat kärsimään Saksassa.
Jouduit myös itse kärsimään.
Lopulta sait rauhan, joka ylittää kaiken ymmärryksen.
Jumalan rakkaus valloitti sydämesi.
En vain saattanut anteeksiantaa, vaan pyysin sitä miestä myös -
antamaan anteeksi minulle. Jumala antoi yliluonnollista rakkautta.
Milloin palasit Israeliin?
Valmistuin lääkäriksi. En tiennyt, että Israelissa on uskovia.
Ajattelin, että heitä on vain Italiassa, Saksassa ja muualla.
Tyytyväisenä ajattelin, että voin toimia nyt uskovana lääkärinä.
Mutta Jumala sanoi minulle: "Nyt on aika palata kansasi luo.
Ensiksi parannut haavoista, hylkäämisestä ja torjunnasta.
Sen jälkeen voit kertoa Jeesuksesta kansallesi."
Derek Prince auttoi minua aluksi. Pastorini oli hänen oppilaansa.
Hän kirjoitti minulle ja opetuslapseutti minut.
En tuntenut messiaanisia juutalaisia, -
ennen kuin tutustuin Ruben ja Benjamin Bergeriin.
Israeliin tullessani pelkäsin, -
että ystävät ja perheestäni jäljellä olevat kritisoivat.
Lähdin Tel Avivista Jerusalemiin.
Jerusalem on kansainvälinen kaupunki, jossa minua ei tunneta.
Jerusalem on ihana kaupunki. Mutta Jumala halusi, että -
lähden sieltä toiseen paikkaan. - Tel Aviviin.
Minulla oli trauma Tel Avivista, jossa asuin ja vanhempani kuolivat.
En halunnut palata sinne.
Kuulin, että Tel Avivin lähellä on pastori, jonka isä on italialainen.
"Olet oppinut italiaa. Hänen nimensä on Tony. Voit mennä sinne."
Pastori Tony sanoi minulle, että minulla on opettamisen armolahja.
Hän sanoi, että ehkä voin auttaa häntä opettamaan Dugit-kaupan -
tiloissa toimivassa Raamattukoulussa.
Sinne mentyäni tajusin, että se oli sama paikka, jossa synnyin.
Jumala toi takaisin paikkaan, jossa kärsin paljon ja jota kartoin.
Jumalan täytyi parantaa haavat ja tunteet.
Kun olin parantunut, Jumala alkoi toimia elämässäni.
Ihmeellistä.
Jatkamme toisessa ohjelmassa siitä, kuinka Jumala on johdattanut sinua.
On mahtavaa, kun pastori Micky on ollut kanssamme tänään.
Haluan katsojien tajuavan, kuinka suuria tekoja Jumala tekee -
ei-juutalaisten kautta juutalaisten keskuudessa.
He eivät häpeä evankeliumia ja kertovat meille Jeesuksesta-
rakkaudella ja kärsivällisesti.
Jotkut rukoilevat ja paastoavat puolestamme.
Missä tahansa tapaat juutalaisen - tai muslimin, kenet vain, -
älä häpeä evankeliumia.
Evankeliumin jakaminen toisille on terveen elämän selkäranka.
Kotisivumme on www.trumpetofsalvation.org.
Kannattaa hankkia kirjani "Why Me?" (Miksi minä?).
Kirja auttaa ymmärtämään juutalaista ajattelutapaa ja sydäntä.
Kun osaat kertoa evankeliumin juutalaisille, -
voit kertoa sen kenelle tahansa.
Saatavilla on myös tuottamamme filmi, ensimmäinen -
israelilaisten tekemä filmi Jeesuksesta.
Se on voimallinen ja auttaa Israelin evankelioinnissa.
Filmi on hepreaksi ja valittavissa on tekstitys 12 eri kielellä.
"Little miracle" on 4 tunnin dvd, joka sisältää 9 kertomusta.
Se kertoo Israelista ja Trumpet of Salvation -järjestön työstä.
Joka kolmas kuukausi lähetämme uutiskirjeen. Sen voi tilata -
kotisivujemme kautta www.trumpetofsalvation.org.
Se auttaa ymmärtämään, mitä Jumala tekee Israelissa.
Toivottavasti kuulemme sinusta.
Kiitos Micky. Jumala siunatkoon sinua, -
seurakuntaasi ja kaikkea työtä, mitä teet Israelissa.
Seuraavalla kerralla jatkamme hänen elämästään -
ja seurakunnasta Rishon Lezionissa.
Jumalan siunausta, armoa, rohkeutta ja rauhaa -
Tel Avivista, Israelista.
On aika osallistua Jumalan lopunajan suunnitelmaan.
Haluatko olla mukana, kun Jumala koskettaa ihmisiä Israelissa?
Jos haluat, tervetuloa mukaan Trumpet of Salvation -kokemukseen.
Tule ja ole osa tätä maata.
Takaamme elämää muuttavan kokemuksen vailla vertaa.
Tarjolla on lukuisia lomapaketteja Israeliin.
Mutta jos haluat tulla Israeliin ja vaikuttaa asioihin, -
silloin Trumpet of Salvation on sinua varten.
Pelastuksen Sofar.
Suomennos: Tanja Koivumäki